CELEX: 32020R0633
Language: ro
Date: 2020-05-08 00:00:00
Title: Regulamentul de punere în aplicare (UE) 2020/633 al Comisiei din 8 mai 2020 de stabilire a unor măsuri temporare privind acceptarea copiilor electronice ale documentelor oficiale originale pentru cererile de licențe de import privind contingente tarifare de import pentru produsele agricole gestionate printr-un sistem de licențe de import, precum și pentru cererile de licențe de import de orez Basmati decorticat, ca urmare a pandemiei de COVID-19

11.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 148/6
               
            
         REGULAMENTUL DE PUNERE ÎN APLICARE (UE) 2020/633 AL COMISIEI
         din 8 mai 2020
         de stabilire a unor măsuri temporare privind acceptarea copiilor electronice ale documentelor oficiale originale pentru cererile de licențe de import privind contingente tarifare de import pentru produsele agricole gestionate printr-un sistem de licențe de import, precum și pentru cererile de licențe de import de orez Basmati decorticat, ca urmare a pandemiei de COVID-19
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolele 178 și 187,
         întrucât:
         
                     (1)
                  
                  
                     Regulamentul (CE) nr. 1301/2006 al Comisiei (2) stabilește norme comune pentru administrarea contingentelor tarifare de import pentru produsele agricole gestionate printr-un sistem de licențe de import.
                  
               
                     (2)
                  
                  
                     Regulamentul (CE) nr. 972/2006 al Comisiei (3) stabilește normele speciale aplicabile importurilor de orez Basmati decorticat care se încadrează la codurile NC 1006 20 17 și 1006 20 98. Aceste importuri sunt condiționate de prezentarea unei licențe de import înainte de punerea în liberă circulație a produsului.
                  
               
                     (3)
                  
                  
                     Actuala pandemie de COVID-19 și restricțiile de circulație extinse instituite în statele membre reprezintă o provocare excepțională și fără precedent pentru statele membre și pentru operatori în ceea ce privește schimbul de documente oficiale în conformitate cu legislația Uniunii.
                  
               
                     (4)
                  
                  
                     În documentul său intitulat „COVID-19 – Orientări privind măsurile de gestionare a frontierelor în vederea protejării sănătății și a asigurării disponibilității mărfurilor și serviciilor esențiale” (4), Comisia a evidențiat faptul că, în situația actuală, buna funcționare a pieței unice nu trebuie să fie afectată.
                  
               
                     (5)
                  
                  
                     În conformitate cu articolul 5 din Regulamentul (CE) nr. 1301/2006, solicitanții de licențe de import sau de drepturi de import au obligația de a dovedi că au fost implicați în comerțul cu țări terțe pentru anumite categorii de produse agricole.
                  
               
                     (6)
                  
                  
                     Atunci când acest lucru este considerat necesar pentru gestionarea unui anumit contingent tarifar de import, regulamentul Comisiei care reglementează contingentul respectiv poate prevedea condiții suplimentare. Regulamentele (CE) nr. 2535/2001 (5), (CE) nr. 1342/2003 (6), (CE) nr. 2305/2003 (7), (CE) nr. 969/2006 (8), (CE) nr. 1918/2006 (9), (CE) nr. 1964/2006 (10), (CE) nr. 1979/2006 (11), (CE) nr. 341/2007 (12), (CE) nr. 533/2007 (13), (CE) nr. 536/2007 (14), (CE) nr. 539/2007 (15), (CE) nr. 616/2007 (16), (CE) nr. 1384/2007 (17), (CE) nr. 1385/2007 (18), (CE) nr. 382/2008 (19), (CE) nr. 412/2008 (20), (CE) nr. 431/2008 (21), (CE) nr. 748/2008 (22), (CE) nr. 1067/2008 (23), (CE) nr. 1296/2008 (24), (CE) nr. 442/2009 (25), (CE) nr. 610/2009 (26), (CE) nr. 891/2009 (27) și (UE) nr. 1255/2010 (28) ale Comisiei, precum și Regulamentele de punere în aplicare (UE) nr. 1273/2011 (29), (UE) nr. 480/2012 (30), (UE) nr. 1223/2012 (31), (UE) nr. 82/2013 (32), (UE) nr. 593/2013 (33), (UE) 2015/2076 (34), (UE) 2015/2077 (35), (UE) 2015/2078 (36), (UE) 2015/2079 (37), (UE) 2015/2081 (38) și (UE) 2017/1585 (39) ale Comisiei prevăd astfel de condiții suplimentare, cum ar fi obligația solicitantului de a furniza documente care să indice „cantitatea de referință” a operatorului, originea sau calitatea produsului.
                  
               
                     (7)
                  
                  
                     În conformitate cu articolul 2 alineatul (2) din Regulamentul (CE) nr. 972/2006, solicitanții de licențe de import trebuie să dovedească faptul că au desfășurat o activitate comercială în sectorul orezului și să furnizeze un certificat de autenticitate a produsului eliberat de un organism competent din țara exportatoare.
                  
               
                     (8)
                  
                  
                     Pe durata actualei pandemii de COVID-19, în statele membre sunt puse în aplicare restricții de circulație extinse. Serviciile poștale și de curierat se confruntă, de asemenea, cu perturbări.
                  
               
                     (9)
                  
                  
                     O serie de state membre și de părți interesate au informat Comisia că, drept consecință a acestor restricții și perturbări, capacitatea lor de a furniza și de a primi documentele oficiale prevăzute de regulamentele care reglementează anumite contingente tarifare de import și importurile de orez Basmati este grav afectată.
                  
               
                     (10)
                  
                  
                     În conformitate cu legislația Uniunii care reglementează gestionarea contingentelor tarifare de import pentru produsele agricole gestionate printr-un sistem de licențe de import, precum și gestionarea importurilor de orez Basmati, cererile de licențe de import și de drepturi de import trebuie să fie însoțite de originalele acestor documente.
                  
               
                     (11)
                  
                  
                     Prin urmare, pentru a se evita perturbarea pieței unice, trebuie să se autorizeze, cu titlu temporar, o alternativă la prezentarea pe (suport de) hârtie a originalelor documentelor oficiale. Această alternativă nu trebuie să aducă atingere obligației operatorilor, stabilită în conformitate cu legislația Uniunii, de a prezenta documente în original, atunci când acest lucru este fezabil din punct de vedere tehnic.
                  
               
                     (12)
                  
                  
                     În vederea simplificării procedurilor administrative pentru statele membre și pentru operatori în ceea ce privește cererile de licențe depuse pe durata actualei pandemii de COVID-19, trebuie să se suspende temporar obligația operatorilor de a constitui o garanție mai mare atunci când prezintă o copie electronică a unui certificat de autenticitate.
                  
               
                     (13)
                  
                  
                     Prezentul regulament trebuie să se aplice până la 31 iulie 2020 pentru a facilita procedurile de depunere a cererilor de licențe pe durata actualei pandemii de COVID‐19. Având în vedere informațiile primite din partea mai multor state membre, este necesar să se prevadă măsuri temporare cu efect imediat. Prin urmare, prezentul regulament trebuie să intre în vigoare în ziua următoare datei publicării sale în Jurnalul Oficial al Uniunii Europene.
                  
               
                     (14)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            
               (1)   Prezentul regulament stabilește măsuri temporare care prevăd acceptarea unei copii electronice a originalelor documentelor oficiale care trebuie să însoțească următoarele cereri:
               
                           (a)
                        
                        
                           cererile de licențe de import și de drepturi de import pentru contingentele tarifare cărora li se aplică Regulamentul (CE) nr. 1301/2006;
                        
                     
                           (b)
                        
                        
                           cererile de licențe de import de orez Basmati decorticat care se încadrează în domeniul de aplicare al Regulamentului (CE) nr. 972/2006.
                        
                     
            
               (2)   Prezentul regulament stabilește, de asemenea, măsuri temporare în ceea ce privește cerința de a constitui o garanție atunci când operatorul a prezentat autorității competente o copie electronică a certificatului original de autenticitate.
            
         
         
            Articolul 2
            
               (1)   Documentele oficiale care trebuie să însoțească cererile de licențe de import sau de drepturi de import pot fi depuse, în mod excepțional, sub forma unei copii electronice a originalului acestor documente.
               În acest scop, operatorul prezintă autorității competente o declarație conform căreia originalul documentului oficial va fi transmis de îndată ce este posibil din punct de vedere tehnic și cel târziu în termen de trei luni de la:
               
                           (a)
                        
                        
                           data de încheiere a perioadei relevante de depunere a cererilor de licențe de import și de drepturi de import pentru contingentele tarifare cărora li se aplică Regulamentul (CE) nr. 1301/2006;
                        
                     
                           (b)
                        
                        
                           data de depunere a cererilor de licențe de import de orez Basmati decorticat care se încadrează în domeniul de aplicare al Regulamentului (CE) nr. 972/2006.
                        
                     
            
               (2)   După primirea de către autoritatea care eliberează licențe a originalului documentului oficial, autoritatea verifică coerența acestuia cu informațiile din copia electronică a documentului oficial respectiv. Articolul 3 din Regulamentul (CE) nr. 1301/2006 se aplică în cazul copiilor care conțin informații incorecte.
            
         
         
            Articolul 3
            Prin derogare de la articolul 5 alineatul (3) din Regulamentul (CE) nr. 748/2008, de la articolul 5 alineatul (2) din Regulamentul (CE) nr. 610/2009, de la articolul 2 alineatul (4) din Regulamentul de punere în aplicare (UE) nr. 82/2013 și de la articolul 8 alineatul (4) din Regulamentul de punere în aplicare (UE) nr. 593/2013, autoritățile competente pot elibera licențe de import atunci când a fost prezentată o copie electronică a certificatului original de autenticitate, fără ca operatorul să aibă obligația de a constitui o garanție mai mare.
         
         
            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică până la 31 iulie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 mai 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).
         
            (3)  Regulamentul (CE) nr. 972/2006 al Comisiei din 29 iunie 2006 de stabilire a normelor speciale aplicabile importurilor de orez Basmati și a unui sistem de control tranzitoriu pentru a determina originea acestora (JO L 176, 30.6.2006, p. 53).
         
            (4)  C(2020) 1753 final din 16 martie 2020.
         
            (5)  Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (JO L 341, 22.12.2001, p. 29).
         
            (6)  Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului licențelor de import și de export în sectorul cerealelor și al orezului (JO L 189, 29.7.2003, p. 12).
         
            (7)  Regulamentul (CE) nr. 2305/2003 al Comisiei din 29 decembrie 2003 privind deschiderea și administrarea unui contingent tarifar comunitar pentru importurile de orz din țările terțe (JO L 342, 30.12.2003, p. 7).
         
            (8)  Regulamentul (CE) nr. 969/2006 al Comisiei din 29 iunie 2006 privind deschiderea și administrarea unui contingent tarifar comunitar pentru importurile de porumb originar din țările terțe (JO L 176, 30.6.2006, p. 44).
         
            (9)  Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (JO L 365, 21.12.2006, p. 84).
         
            (10)  Regulamentul (CE) nr. 1964/2006 al Comisiei din 22 decembrie 2006 de stabilire a normelor de aplicare privind deschiderea și modul de gestionare a unui contingent de import de orez originar din Bangladesh, în aplicarea Regulamentului (CEE) nr. 3491/90 al Consiliului (JO L 408, 30.12.2006, p. 20).
         
            (11)  Regulamentul (CE) nr. 1979/2006 al Comisiei din 22 decembrie 2006 privind deschiderea și gestionarea contingentelor tarifare pentru conservele de ciuperci importate din țări terțe (JO L 368, 23.12.2006, p. 91).
         
            (12)  Regulamentul (CE) nr. 341/2007 al Comisiei din 29 martie 2007 privind deschiderea și modul de gestionare a contingentelor tarifare și de instituire a unui regim de licențe de import și certificate de origine pentru usturoi și anumite alte produse agricole importate din țări terțe (JO L 90, 30.3.2007, p. 12).
         
            (13)  Regulamentul (CE) nr. 533/2007 al Comisiei din 14 mai 2007 privind deschiderea și gestionarea unor contingente tarifare în sectorul cărnii de pasăre (JO L 125, 15.5.2007, p. 9).
         
            (14)  Regulamentul (CE) nr. 536/2007 al Comisiei din 15 mai 2007 privind deschiderea și modul de gestionare a unui contingent tarifar pentru carnea de pasăre, alocat Statelor Unite ale Americii (JO L 128, 16.5.2007, p. 6).
         
            (15)  Regulamentul (CE) nr. 539/2007 al Comisiei din 15 mai 2007 privind deschiderea și modul de gestionare a contingentelor tarifare în sectorul ouălor și al ovalbuminelor (JO L 128, 16.5.2007, p. 19).
         
            (16)  Regulamentul (CE) nr. 616/2007 al Comisiei din 4 iunie 2007 privind deschiderea și gestionarea contingentelor tarifare comunitare în sectorul cărnii de pasăre originare din Brazilia, Thailanda și din alte țări terțe (JO L 142, 5.6.2007, p. 3).
         
            (17)  Regulamentul (CE) NR. 1384/2007 al Comisiei din 26 noiembrie 2007 de stabilire a normelor de aplicare a Regulamentului (CE) nr. 2398/96 al Consiliului în ceea ce privește deschiderea și modul de gestionare a anumitor contingente pentru importul în cadrul Comunității a produselor din sectorul cărnii de pasăre originare din Israel (JO L 309, 27.11.2007, p. 40).
         
            (18)  Regulamentul (CE) nr. 1385/2007 al Comisiei din 26 noiembrie 2007 de stabilire a normelor de aplicare a Regulamentului (CE) nr. 774/94 al Consiliului în ceea ce privește deschiderea și modul de gestionare a anumitor contingente tarifare comunitare în sectorul cărnii de pasăre (JO L 309, 27.11.2007, p. 47).
         
            (19)  Regulamentul (CE) nr. 382/2008 al Comisiei din 21 aprilie 2008 privind normele de aplicare a regimului licențelor de import și export în sectorul cărnii de vită și mânzat (JO L 115, 29.4.2008, p. 10).
         
            (20)  Regulamentul (CE) nr. 412/2008 al Comisiei din 8 mai 2008 privind deschiderea și modul de gestionare a unui contingent tarifar de import pentru carnea de vită congelată destinată prelucrării (JO L 125, 9.5.2008, p. 7).
         
            (21)  Regulamentul (CE) nr. 431/2008 al Comisiei din 19 mai 2008 privind deschiderea și modul de gestionare a unui contingent tarifar de import pentru carnea de animale din specia bovine, congelată, clasificată la codul NC 0202, și pentru produsele clasificate la codul NC 0206 29 91 (JO L 130, 20.5.2008, p. 3).
         
            (22)  Regulamentul (CE) nr. 748/2008 al Comisiei din 30 iulie 2008 privind deschiderea și modul de gestionare a unui contingent tarifar de import pentru mușchiulețul congelat de vită și mânzat care intră sub incidența codului NC 0206 29 91 (JO L 202, 31.7.2008, p. 28).
         
            (23)  Regulamentul (CE) nr. 1067/2008 al Comisiei din 30 octombrie 2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe și de derogare de la Regulamentul (CE) nr. 1234/2007 al Consiliului (JO L 290, 31.10.2008, p. 3).
         
            (24)  Regulamentul (CE) nr. 1296/2008 al Comisiei din 18 decembrie 2008 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia (JO L 340, 19.12.2008, p. 57).
         
            (25)  Regulamentul (CE) nr. 442/2009 al Comisiei din 27 mai 2009 privind deschiderea și gestionarea unor contingente tarifare comunitare în sectorul cărnii de porc (JO L 129, 28.5.2009, p. 13).
         
            (26)  Regulamentul (CE) nr. 610/2009 al Comisiei din 10 iulie 2009 de stabilire a normelor de aplicare a contingentului tarifar pentru carnea de vită și mânzat originară din Chile (JO L 180, 11.7.2009, p. 5).
         
            (27)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).
         
            (28)  Regulamentul (UE) nr. 1255/2010 al Comisiei din 22 decembrie 2010 de stabilire a normelor de aplicare a contingentelor tarifare de import pentru produsele din categoria „baby beef” originare din Bosnia și Herțegovina, Croația, fosta Republică iugoslavă a Macedoniei, Muntenegru, Serbia și Kosovo (JO L 342, 28.12.2010, p. 1).
         
            (29)  Regulamentul de punere în aplicare (UE) nr. 1273/2011 al Comisiei din 7 decembrie 2011 privind deschiderea și modul de gestionare a anumitor contingente tarifare pentru importurile de orez și de brizură de orez (JO L 325, 8.12.2011, p. 6).
         
            (30)  Regulamentul de punere în aplicare (UE) nr. 480/2012 al Comisiei din 7 iunie 2012 privind deschiderea și gestionarea contingentului tarifar de brizuri de orez din codul NC 1006 40 00 pentru producția de preparate alimentare din codul NC 1901 10 00 (JO L 148, 8.6.2012, p. 1).
         
            (31)  Regulamentul de punere în aplicare (UE) nr. 1223/2012 al Comisiei din 18 decembrie 2012 de stabilire a normelor de aplicare a unui contingent tarifar pentru importul de bovine vii în greutate de peste 160 kg originare din Elveția prevăzut de acordul încheiat între Comunitatea Europeană și Confederația Elvețiană privind schimburile comerciale cu produse agricole (JO L 349, 19.12.2012, p. 39).
         
            (32)  Regulamentul de punere în aplicare (UE) nr. 82/2013 al Comisiei din 29 ianuarie 2013 de stabilire a normelor de aplicare a unui contingent tarifar pentru importul de carne de vită uscată dezosată originară din Elveția (JO L 28, 30.1.2013, p. 3).
         
            (33)  Regulamentul de punere în aplicare (UE) nr. 593/2013 al Comisiei din 21 iunie 2013 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată (JO L 170, 22.6.2013, p. 32).
         
            (34)  Regulamentul de punere în aplicare (UE) 2015/2076 al Comisiei din 18 noiembrie 2015 privind deschiderea și modul de gestionare a contingentelor tarifare de import ale Uniunii pentru carnea de porc proaspătă și congelată originară din Ucraina (JO L 302, 19.11.2015, p. 51).
         
            (35)  Regulamentul de punere în aplicare (UE) 2015/2077 al Comisiei din 18 noiembrie 2015 privind deschiderea și modul de gestionare a contingentelor tarifare de import ale Uniunii pentru ouăle, produsele din ouă și albuminele originare din Ucraina (JO L 302, 19.11.2015, p. 57).
         
            (36)  Regulamentul de punere în aplicare (UE) 2015/2078 al Comisiei din 18 noiembrie 2015 privind deschiderea și modul de gestionare a contingentelor tarifare de import ale Uniunii pentru carnea de pasăre originară din Ucraina (JO L 302, 19.11.2015, p. 63).
         
            (37)  Regulamentul de punere în aplicare (UE) 2015/2079 al Comisiei din 18 noiembrie 2015 privind deschiderea și modul de gestionare a unui contingent tarifar de import al Uniunii pentru carnea de vită și mânzat proaspătă și congelată originară din Ucraina (JO L 302, 19.11.2015, p. 71).
         
            (38)  Regulamentul de punere în aplicare (UE) 2015/2081 al Comisiei din 18 noiembrie 2015 privind deschiderea și modul de gestionare a unor contingente tarifare de import pentru anumite cereale originare din Ucraina (JO L 302, 19.11.2015, p. 81).
         
            (39)  Regulamentul de punere în aplicare (UE) 2017/1585 al Comisiei din 19 septembrie 2017 privind deschiderea și modul de gestionare a contingentelor tarifare ale Uniunii pentru carnea de vită și de mânzat proaspătă și congelată și carnea de porc originară din Canada, precum și de modificare a Regulamentului (CE) nr. 442/2009 și a Regulamentelor de punere în aplicare (UE) nr. 481/2012 și (UE) nr. 593/2013 (JO L 241, 20.9.2017, p. 1).